### 14.    Gensidig orientering

**Åbent**

Sagsnr.: 326-2013-59473       J.nr.: 00.01.00           Dokumentnr.:
326-2016-350356

**Afgørelse om golfbane på Sejerø**

Kalundborg Kommune gav i januar 2016 landzonetilladelse til
en golfbane på Sejerø. I afgørelsen blev lagt vægt på, at der ikke foretages
terrænændringer, etableres bunkers eller lignende anlæg ved anlæg af banen. Der
foretages ikke kunstvanding og roughen skal f.eks. holdes ved fåregræsning i
stedet for slåning. Samlet vurderedes den ansøgte golfbane ikke at have større
landskabelig påvirkning eller være til større gene for naboer. Samtidigt ønsker
Kalundborg Kommune at understøtte det store frivillige foreningsarbejde, som
driver klubben, samt muligheden for at dyrke organiseret sport, også decentralt
i Kommunen.

Landzonetilladelsen blev påklaget til Natur- og
Miljøklagenævnet af en nabo i januar 2016. Nævnet har stadfæstet Kommunens
landzonetilladelse i januar 2017. I afgørelsen skriver Nævnet bl.a. at:

*I overensstemmelse med planlovens formål kan der efter
Natur- og Miljøklagenævnets praksis meddeles landzonetilladelse til at anvende
en ejendom til almene rekreative formål, hvis det er foreneligt med de
landskabelige og planlægningsmæssige hensyn, som landzonereglerne skal
varetage.*

*Natur- og Miljøklagenævnet finder ikke, at Kalundborg
Kommunes landzonetilladelse til at anlægge 9-hullers golfbane i forhold til
planloven vil medføre urimelige nabogener. Nævnet lægger vægt på, at vilkårene
i kommunens landzonetilladelse begrænser generne for naboerne. Nævnet finder
heller ikke anledning til at tilsidesætte kommunens vurdering af, at det
ansøgte ikke strider mod de landskabelige hensyn, der varetages med planlovens
landzonebestemmelser.*

Ud over landzonetilladelsen, gav Kommunen dispensation fra
fortidsmindebeskyttelseslinjen og Kystdirektoratet dispensation fra
strandbeskyttelseslinjen.

**Møde i Det grønne dialogforum**

Næste møde afholdes 9. februar 2017.